**แบบสรุปแผนงาน/โครงการที่สอดคล้องกับยุทธศาสตร์ชาติ และการปฏิรูปประเทศ** ชื่อโครงการ โครงการพัฒนาและผลิตกำลังคนของประเทศ เพื่อรองรับนโยบาย Thailand 4.0

 🞏 โครงการต่อเนื่อง 🞏 โครงการใหม่

* 1. **หน่วยงานรับผิดชอบ** กองแผนงาน สำนักงานอธิการบดี มหาวิทยาลัยแม่โจ้ มหาวิทยาลัยแม่โจ้ กระทรวงการอุดมศึกษา วิทยาศาสตร์ วิจัยและนวัตกรรม
	2. **ผู้ติดต่อประสานงาน (contact person)**

**ชื่อ-นามสกุล** ผู้ช่วยศาสตราจารย์ ดร. ปรีดา นาเทเวศน์ **โทรศัพท์** 053 873 671
**โทรสาร** - **E-mail address** nathewet@gmail.com

ตัวอย่าง

1. **หลักการและเหตุผล**

ภาคการเกษตรเป็นรากฐานของเศรษฐกิจ และสังคมของประเทศไทย แรงงานถึงประมาณหนึ่งในสามของประเทศอยู่ในภาคการเกษตร แต่ประสิทธิภาพในการทำการเกษตรของไทยนั้นยังถือว่าต่ำกว่าอีกหลายประเทศ ส่วนหนึ่งเนื่องจากการขาดแคลนเทคโนโลยี และ นวัตกรรม ช่วงไม่กี่ปีที่ผ่านมามีการเปลี่ยนแปลงของเทคโนโลยีอย่างรวดเร็ว อีกทั้งยังมีการอุบัติของนวัตกรรมจำนวนมากที่ถูกสร้างขึ้นมารองรับการเปลี่ยนแปลงด้านต่างๆ ของโลก เช่น การเปลี่ยนแปลงของสภาพภูมิอากาศ การเข้าสู่สังคมผู้สูงอายุ และการอุบัติใหม่ของโรคระบาด จนทำให้ศักยภาพการผลิตในภาคการเกษตรของหลายประเทศทั่วโลกเพิ่มขึ้นอย่างก้าวกระโดด ในสภาวการณ์เช่นนี้หากประเทศไทยไม่สามารถกำหนดทิศทางและวางนโยบายในการพัฒนาเทคโนโลยี นวัตกรรม รวมถึงกำลังคนได้อย่างเหมาะสมก็อาจทำให้ประเทศต้องสูญเสียความสามารถในการแข่งขันได้ ภาครัฐจึงได้มีการกำหนดนโยบายของรัฐบาลที่มุ่งเน้นการนำนวัตกรรมเทคโนโลยีกาบรเกษตรที่เข้มข้นมีประสิทธิภาพ มาเป็นเครื่องมือสำหรับยกระดับภาคการเกษตรของประเทศ ซึ่งการพัฒนาการเกษตรไปสู่ยุค 4.0 นั้น ต้องทำการพัฒนาทั้งองคาพยพ ด้วยการยกระดับทั้งทรัพยากรมนุษย์และเทคโนโลยีภาคการเกษตรไปพร้อม ๆ กัน เพื่อสร้างความเข้มแข็งและความมั่นคงของระบบการทำการเกษตร ตลอดจน ยกระดับเศรษฐกิจฐานรากให้กับเกษตรกรทุกระดับและทุกสาขาการเกษตร อีกทั้งเป็นการพัฒนาเกษตรกรรุ่นใหม่ไปสู่ความเป็นมืออาชีพ ที่มีองค์ความรู้ มีทักษะในการสร้างนวัตกรรมการเกษตร สามารถทำการเกษตรสมัยใหม่และสามารถบูรณาการองค์ความรู้ และศาสตร์ด้านต่างๆ เข้าด้วยกัน ในการประกอบอาชีพและเป็นผู้ที่มีคุณสมบัติในการเป็นผู้ประกอบการที่พร้อมก้าวเป็นผู้นำด้านเกษตรกรรมในภูมิภาค สามารถผลิตผลผลิตทางการเกษตรที่ดี มีคุณภาพ โดยใช้ต้นทุนปัจจัยการผลิตที่ต่ำ ตลอดจนการทำเกษตรแบบอนุรักษ์ทรัพยากรธรรมชาติและสิ่งแวดล้อม จนกระทั่งสามารถแข่งขันในตลาดโลกได้ โดยใช้หลักการคิดเชิงอนาคต (Future thinking) การคิดเชิงสร้างสรรค์ (Creative thinking) การคิดเชิงออกแบบ (Design thinking) และการคิดเชิงธุรกิจ (Business thinking) สำหรับสร้างสรรค์นวัตกรรมอย่างเป็นระบบ ซึ่งการใช้หลักการคิดต่าง ๆ เหล่านี้เป็นการติดอาวุธทางความคิด เมื่อนำไปใช้ร่วมกับศาสตร์และองค์ความรู้ด้านการเกษตรที่มีอยู่จะทำให้เกิดมุมมองที่เป็นเชิงบวกต่อการสร้างนวัตกรรมใหม่ๆ ของประเทศ จนทำให้เกิดการเปลี่ยนแปลงการสร้างนวัตกรรมที่มีทั้งลักษณะเป็นชิ้นงานที่จับต้องได้และเชิงความคิด (นวัตกรรมเชิงนโยบาย นวัตกรรมทางความคิด และนวัตกรรมการบริหาร) มากขึ้น เพื่อให้การขับเคลื่อนยุทธศาสตร์ด้านการพัฒนากำลังคนด้านการเกษตรของประเทศเป็นไปได้อย่างมีประสิทธิภาพ โดยเฉพาะอย่างยิ่งการสร้างบุคลากรด้านการเกษตรในทุกระดับและการสร้างบัณฑิตเกษตรพันธุ์ใหม่ทั้งในระดับอาชีวศึกษาและอุดมศึกษาที่มีอาวุธทางความคิดและองค์ความรู้ด้านการเกษตรสมัยใหม่จึงมีความสำคัญ ตลอดการให้การศึกษากับประชาชนในทุกระดับ ในรูปแบบสูตรฝึกอบรม (Non Degree)ในระยะสั้น ระยะกลาง และหลักสูตรประกาศนียบัตร จนนำไปสู่การเรียรู้ตลอดชีวิต ที่มุ่งเน้นในการให้ความรู้แก่เกษตรกรเพื่อเพิ่มทักษะความก้าวหน้า (Smart Skills) ตลอดห่วงโซ่อุปทานของสินค้าเกษตร (Agriculture Supply Chain) ด้วยวิธีการเรียนรู้หลักการคิดเชิงอนาคต (Future thinking) การคิดเชิงสร้างสรรค์ (Creative thinking) การคิดเชิงออกแบบ (Design Thinking) และการคิดเชิงธุรกิจ (Business thinking) และเน้นการลงมือทำจริง (Learning by Doing) เพื่อให้เกษตรกรมีองค์ความรู้และประสบการณ์เกิดกระบวนการทางความคิดที่สามารถนำไปพัฒนางานทางด้านการเกษตรของตัวเองได้อย่างเป็นระบบ มหาวิทยาลัยแม่โจ้มีความพร้อมทางด้านคณาจารย์ที่มีประสบการณ์สอนครอบคลุมในเชิงทฤษฎีและปฏิบัติ โดยภาคปฏิบัติมหาวิทยาลัยมีพื้นที่ฟาร์มมหาวิทยาลัย ที่ดำเนินการทำฟาร์มพืชและฟาร์มสัตว์ ตลอดจน อุปกรณ์เครื่องทุ่นแรงในฟาร์ม เครื่องจักรกลทางการเกษตร ต้นแบบฟาร์มระบบเกษตรแบบก้าวหน้าและระบบฟาร์มเกษตรอัจฉริยะของมหาวิทยาลัยแม่โจ้ ที่ติดตั้งอุปกรณ์เซ็นเซอร์และระบบควบคุมฟาร์มอัตโนมัติที่ใช้เทคโนโลยีสมัยใหม่ ที่ถูกออกแบบมาให้เหมาะสมกับบริบทเกษตรกรรมไทยสำหรับเป็นพื้นที่แลกเปลี่ยนเรียนรู้ฝึกปฏิบัติงานจริงแบบเข้มข้นให้กับผู้เข้ารับการอบรม โดยโครงการฝึกอบรมครั้งนี้มุ่งเน้นผลิตผู้เรียนที่มีขีดความสามารถในการสร้างชิ้นงานหรือนวัตกรรมด้าน Food Feed Farm และ Non-food ด้วยการนำเอาปัญหาและโอกาสที่เกิดขึ้นจากผู้ประกอบการด้านการเกษตรหรือเกษตรกร มาใช้สร้างชิ้นงานใหม่โดยการใช้เครื่องมือทางความคิดร่วมกับการใช้องค์ความรู้ด้านวิทยาศาสตร์ วิศวกรรมและการเกษตรมาใช้กับการพัฒนาผู้เรียนเพื่อให้เกิดการเรียนเรียนรู้รูปแบบใหม่ที่เป็นการเรียนรู้และทดลองด้วยการใช้เครื่องมือทางความคิดเพื่อแก้ปัญหาหรือสร้างนวัตกรรมในบริบทของการเกษตรและอาหารจนนำไปสู่การเป็นผู้ประกอบการทางด้านเกษตรก้าวหน้าเพื่อให้เกิดการยกระดับอาชีพเกษตรกรให้สำเร็จตามยุทธศาสตร์ชาติตามกรอบเวลาที่กำหนด

1. **วัตถุประสงค์**

1. เพื่อผลิตกำลังคนด้านการเกษตร และพัฒนาสู่การเป็นเกษตรกรก้าวหน้ารุ่นใหม่ (Young Smart Farmer) ด้วยทักษะด้านการเกษตร ตามนโยบายการพัฒนาการเกษตรกรรมไทย 4.0 และด้านการบริหารจัดการตลอดห่วงโซ่อุปทาน (Supply Chain) โดยอาศัยองค์ความรู้จากงานวิจัย เทคโนโลยีและนวัตรกรรม ด้านอาหาร การผลิตพืช สัตว์ ประมง และพลังงานทดแทน 2. เพื่อมุ่งพัฒนาคุณภาพการศึกษา ด้วยการปฏิรูปกระบวนการเรียนการสอนที่เน้นการเริ่มสร้างสนับสนุนการรับรู้ของผู้เรียน ให้เกิดการเปลี่ยนแปลงในศักยภาพที่เพิ่มขึ้นทั้งทางด้านความรู้ ทักษะ ความเข้าใจ ทัศนคติ และสามารถเชื่อมโยงองค์ความรู้ที่ได้จากการเรียน ก่อให้เกิดนวัตกรรมการเรียนรู้ที่สร้างสรรค์ ประยุกต์ใช้ในการทำงานได้จริง 3. เพื่อสร้างเครือข่ายความร่วมมือในการจัดการศึกษาร่วมกันระหว่างอุดมศึกษา กับอาชีวศึกษาเพื่อยกระดับการขับเคลื่อนเกษตรกรก้าวหน้า และเกษตรสมัยใหม่ ด้วยนวัตรกรรมและเทคโนโลยีทางการเกษตร

1. **ผลผลิต (Output)**

1.มีผู้สำเร็จการศึกษาตามหลักสูตร จำนวนไม่น้อยกว่า 300 คน 2.โครงงานและผลงานด้านเกษตรสมัยใหม่ที่ผ่านการนำเสนอเพื่อระดมทุน (Pitching) และค้นคว้าของนักศึกษาผู้ร่วมโครงการ 30 เรื่อง

**ผลลัพธ์ (outcome)**

1.นักศึกษาที่มีความรู้และความเข้าใจด้านการเกษตรสมัยใหม่ และการเป็นเกษตรกรก้าวหน้ารุ่นใหม่ (Young Smart Farmer) จำนวนไม่น้อยกว่า 300 คน 2.ได้เครือข่ายความร่วมมือระหว่างสถาบันอุดมศึกษา กับอาชีวศึกษา 5 หน่วยงาน 3.ได้โครงงานและผลงานด้านเกษตรสมัยใหม่ 100 เรื่อง

**ดัชนีชี้วัดความสำเร็จ (KPIs)**

1.มีผู้สำเร็จการศึกษาตามหลักสูตร จำนวนไม่น้อยกว่า 300 คน 2.โครงงานและผลงานด้านเกษตรสมัยใหม่ที่ผ่านการนำเสนอเพื่อระดมทุน (Pitching) และค้นคว้าของนักศึกษา 30 เรื่อง 3.ชิ้นงานที่สามารถจำหน่ายได้ 2 ชิ้นงาน 4.จำนวนนักศึกษาที่เข้าศึกษาต่อในระดับปริญญาตรี มหาวิทยาลัยแม่โจ้ 20%

1. **ผลที่คาดว่าจะได้รับ**

1. เพิ่มความเท่าเทียมทางการศึกษาและยกระดับคุณภาพการศึกษาที่สามารถผลิตผู้ประกอบการ ที่มีขีดความสามารถระดับสูงเพื่อรองรับการเปลี่ยนแปลงของโครงสร้างประชากรในประเทศ 2.มีโอกาสในการเพิ่มมูลค่าสัดส่วน สินค้าเกษตร และอุตสาหกรรมเกษตรในผลิตภัณฑ์มวลรวมของประเทศด้วยศักยภาพเชิงพื้นที่และเขตเศรษฐกิจสำคัญของประเทศ 3. ลดความเหลื่อมล้ำด้านเศรษฐกิจและสังคมของประเทศโดยมุ่งเป้าหมายภาคเกษตรกรรมด้วยนวัตกรรมเทคโนโลยีก้าวหน้า(Smart Farming) ตามนโยบายประเทศไทย 4.0

1. **กลุ่มเป้าหมายผู้ได้รับผลประโยชน์**

นักศึกษาวิทยาลัยเกษตรและเทคโนโลยีที่ลงนามความร่วมมือกับมหาวิทยาลัยแม่โจ้ (เชียงใหม่, เชียงราย, พะเยา, แพร่ และลำพูน) และ นักศึกษามหาวิทยาลัยแม่โจ้

1. **ระยะเวลาดำเนินโครงการ**  01 ตุลาคม 2564 – 01 กันยายน 2565
2. **ความสอดคล้อง**
	1. **เป้าหมายยุทธศาสตร์ชาติ**

* 1. **ยุทธศาสตร์ชาติด้าน (ลำดับแรก)**

 ▸ ยุทธศาสตร์ชาติด้านการสร้างความสามารถในการแข่งขัน

 - เป้าหมาย

 - 1. ประเทศไทยเป็นประเทศที่พัฒนาแล้ว เศรษฐกิจเติบโตอย่างมีเสถียรภาพและยั่งยืน

 ▸ ยุทธศาสตร์ชาติด้านการสร้างความสามารถในการแข่งขัน

 - ประเด็น

 - 1. การเกษตรสร้างมูลค่า

 - 5. เกษตรอัจฉริยะ

* 1. **ยุทธศาสตร์ชาติด้าน (ลำดับรอง)**
	2. **แผนการปฏิรูปประเทศด้าน**

* 1. **แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์**

 ▸ แผนพัฒนาเศรษฐกิจและสังคมแห่งชาติ ฉบับที่ 12

 - เป้าหมายรวม

 - 1. คนไทยมีคุณลักษณะเป็นคนไทยที่สมบูรณ์

 ▸ แผนพัฒนาเศรษฐกิจและสังคมแห่งชาติ ฉบับที่ 12

 - ยุทธศาสตร์

 - ยุทธศาสตร์ที่ 1 การเสริมสร้างและพัฒนาศักยภาพทุนมนุษย์

 - เป้าหมาย

 - เป้าหมายที่ 2 คนในสังคมไทยทุกช่วงวัยมีทักษะ ความรู้ และความสามารถเพิ่มขึ้น

 ▸ แผนพัฒนาเศรษฐกิจและสังคมแห่งชาติ ฉบับที่ 12

 - ยุทธศาสตร์

 - ยุทธศาสตร์ที่ 1 การเสริมสร้างและพัฒนาศักยภาพทุนมนุษย์

 - แนวทางการพัฒนา

 - 2. พัฒนาศักยภาพคนให้มีทักษะความรู้และความสามารถในการดำรงชีวิตอย่างมีคุณค่า

 - - ส่งเสริมแรงงานให้มีความรู้และทักษะในการประกอบอาชีพที่เป็นไปตามความต้องการของตลาดงาน

**แผนความมั่นคงแห่งชาติ ด้าน**

* 1. **แผนแม่บทภาคใต้ยุทธศาสตร์ชาติ** แผนแม่บทภายใต้ยุทธศาสตร์ชาติ ประเด็น การเกษตร
	2. **นโยบายรัฐบาล ด้าน** *ไม่มีข้อมูล*
	3. **แผนของหน่วยงาน**
1. **วงเงินงบประมาณที่ดำเนินการ** ................37,512,700................ **บาท** ประกอบด้วย

 **กรณีของบประมาณแผ่นดิน**

☑ งบประมาณที่หน่วยงานขอโดยตรง จำนวนเงิน ....... 37,512,700........ บาท

☐ งบประมาณที่ขอผ่านหน่วยงานอื่น จำนวนเงิน ............. บาท

ระบุชื่อหน่วยงานอื่นที่ได้รับงบประมาณ .......ไม่มีข้อมูล.......

**กรณีใช้งบประมาณจากแหล่งอื่น**

☐ เงินกู้ ภายในประเทศ ..............…………… บาท
 ภายนอกประเทศ ................................ บาท

☐เงินรายได้ของหน่วยงาน จำนวนเงิน ............................. บาท

☑อื่นๆ โปรดระบุ

 จำนวนเงิน …….0…….. บาท

1. **แผนการใช้จ่ายเงินงบประมาณ**

|  |  |  |
| --- | --- | --- |
| แผนการปฏิบัติงาน | แผนการใช้จ่ายเงินงบประมาณ | รวม |
| ไตรมาสที่ 1 | ไตรมาสที่ 2 | ไตรมาสที่ 3 | ไตรมาสที่ 4 |
| ปีงบประมาณ 2565 | 0 | 12,334,700 | 12,081,700 | 13,096,300 | 37,512,700 |
| **รวมทั้งสิ้น** | **37512700** |